લગાતાર વધી રહેલી આવી ઘટનાઓએ હવે સમાજવિજ્ઞાનીઓને ચિંતામાં નાખી દીધાં છે. તેમનું કહેવું છે કે દહેજ આ ઘટનાના મૂળમાં છે. એવા ઘણા કિસ્સાઓમાં છોકરાના માતાપિતા પણ દોષિત છે. મધ્યમ વર્ગનો કોઈ છોકરો જ્યારે તનતોડ મહેનતથી સિવિલ સેવા પરીક્ષા પાસ કરે છે. ત્યારે તેના ઘરે છોકરીવાળાની લાઈન લાગી જાય છે. છોકરાના માતાપિતા તેમના સંતાનની સફળતાનો લાભ ઉઠાવીને પૈસાની લાલચમાં તેનો સંબંધ કોઈ પૈસાદાર ઘરમાં નક્કી કરી નાખે છે. બે અલગ અલગ સંસ્કૃતિ અને પૃષ્ઠભૂમિના છોકરા-છોકરીઓની વચ્ચે શરૂ-શરૂમાં તો બધું ઠીક રહે છે પરંતુ પાછળથી ખટપટ થાય છે. નેશનલ ક્રાઇમ રેકોર્ડ બ્યૂરોના આંકડામાં જણાવ્યાનુસાર ભારતમાં દર આઠ મિનિટે એક વિવાહિત પુરુષ આત્મહત્યા કરે છે.